stanford-oval/wikipedia huggingface dataset:
מוטי הייבלום

| --- | --- |

 לידה:  25 במאי 1947 (בן 77) חולון, פלשתינה (א"י)
 ענף מדעי:  פיזיקה
 מקום מגורים:  ישראל
 מקום לימודים:  אוניברסיטת קליפורניה בברקלי (1978) 
 מנחה לדוקטורט:  T. Kenneth Gustafson 
 מוסדות:  מרכז המחקר של IBM ע"ש תומאס ווטסון (1978)  מכון ויצמן למדע (1990)  IBM 
 פרסים והוקרה:  זוכה פרס רוטשילד לפיזיקה, חבר האקדמיה הלאומית הישראלית למדעים
 תרומות עיקריות
 מחקרים בפיזיקה מוליכים למחצה וגוף מוצק
 
מוטי (מרדכי) הייבלום (נולד ב-25 במאי 1947) הוא פרופסור מן המניין, מייסד ומנהל של מרכז בראון למחקר תת-מיקרוני במכון ויצמן למדע, זוכה פרס רוטשילד לפיזיקה לשנת 2008 וחבר האקדמיה הלאומית הישראלית למדעים החל מ-2008.
ביוגרפיה

מוטי הייבלום נולד וגדל בחולון. הוא דור שני לשואה, כל בני משפחת אימו ומרבית בני משפחת אביו נספו בשואה. שירת בצה"ל בשנים 1967–1971 בחיל הקשר ושימש כמדריך בבית הספר הטכני של חיל האוויר. בשנת 1973 סיים תואר ראשון בהנדסת חשמל בפקולטה להנדסת חשמל בטכניון, וב-1974 סיים תואר שני בהנדסת חשמל באוניברסיטת קרנגי מלון שבפיטסבורג. ב-1978 קיבל דוקטורט בהנדסת חשמל מאוניברסיטת קליפורניה בברקלי על עבודה בנושא "גלאי תת-אדום ממוזערים", שנערכה בהדרכתו של פרופסור ג'ון וינרי. בסיום הדוקטורט עבר למעבדות המחקר של IBM ביורקטאון הייטס במדינת ניו יורק, שם עבד כחוקר במשך 12 שנה. בשנים 1978–1986 עבד כחוקר במחלקה לחקר מוליכים למחצה, ובשנים 1986–1990 עמד בראש קבוצת מחקר של רכיבים ממוזערים.
ב-1990 שב הייבלום לישראל והקים (בתמיכת פרופסור יוסף אמרי) את המכון התת-מיקרוני במכון ויצמן למחקר התקני מוליכים למחצה ממוזערים, בהשקעה של כ-16 מיליון דולר, ומאז ועד היום הוא עומד בראשו. באותה שנה התמנה לפרופסור מן המניין במכון. הקים את המחלקה לפיזיקה של חומר מעובה במכון ויצמן והיה מנהלה הראשון בשנים 1993–1996 ומשנת 2007 עומד בשנית בראשה. בשנת 2000 הופקד על הקתדרה על שם אלכס ואידה זוסמן למחקרים תת-מיקרונים. בשנים 1993–1996 שהה כפרופסור אורח מספר שבועות כל קיץ באוניברסיטה הטכנית בווינה. בשנים 1996–1997 שהה בשבתון כפרופסור אורח בשילוב של אוניברסיטת סטנפורד ומעבדות היולט פקארד בפאלו אלטו שבקליפורניה.
בשנים 1991–1992 עמד בראש ועדה ממשלתית שייעצה לשר המדע כיצד לעודד את תעשיית המיקרו-אלקטרוניקה במדינת ישראל. החל משנת 2001 מכהן כיושב ראש הוועד המנהל של מכללת אורט בראודה בגליל.
שימש כעורך כתב העת Semiconductor Science and Technology וכעת בכתב העת Solid State Communication. ארגן וניהל (בשיתוף עם פרופסור אלישע כהן) את הוועידה הבינלאומית למוליכים למחצה בירושלים ב-1998, בה השתתפו כ-1100 איש.
מוטי הייבלום נשוי לרחל, שהיא דוקטור לביולוגיה ועובדת בפקולטה לחקלאות של האוניברסיטה העברית ברחובות. אב לארבעה ילדים וסב לנכדים. לו אח צעיר, זהר הייבלום, שעובד כמנהל בתעשיית ההייטק.
פרסים וחברויות

2025 - פרס וולף בפיזיקה
2013 – פרס א.מ.ת במדעים מדויקים בתחום ה-פיזיקה
2008 – נבחר כחבר האקדמיה הלאומית הישראלית למדעים.
2008 – זוכה פרס רוטשילד בפיזיקה (ניתן לפיזיקאי בודד פעם בארבע שנים).
1992 – זכה לפרס המדע מאגודת החיילים היהודית-פולנית בלונדון (The Polish Jewish ex-Servicemen).
1990 – נבחר כעמית (fellow) האגודה הבינלאומית למהנדסי חשמל ואלקטרוניקה (Institute of Electrical and Electronics Engineers (IEEE)).
1990 – נבחר כעמית (fellow) החברה הפיזיקלית האמריקאית (APS) (American Physical Society).
1986 - פרס הממציא המצטיין על גילוי תנועה בליסטית של אלקטרונים, מרכז המחקר של IBM.
מחקריו > תחומי מחקריו

הייבלום מגדל במעבדתו (מנוהל על ידי דר' ולדימיר אומנסקי) באמצעות נידוף בוואקום (במערכת Molecular Beam Epitaxy) שכבות של מוליכים למחצה ויוצר מהן התקנים מזוסקופיים וננוסקופיים.
במכון מייצרים התקנים קטנים מאלה שמיוצרים בתעשייה (בתעשייה מייצרים התקנים עם גודל מינימלי של כעשירית המיקרון ובמכון מייצרים התקנים בגודל מינימלי של כמאית המיקרון). העיקרון בבניית המרכז ב-1990 הייתה שתהיה לו מסה קריטית לגדל, לייצר ולמדוד רכיבים מזוסקופיים.
עיקר מחקריו של הייבלום עוסקים בהתנהגות הקוונטית של אלקטרונים בהתקני מצב מוצק ממוזערים (טרנזיסטורים תת-מיקרונים) באזור המזוסקופי (תחום הדמדומים בין הפיזיקה המוכרת – הקלאסית, לפיזיקה האטומית - הקוונטית).
מחקריו נסובים סביב שלושה נושאים: האחד הוא לבדוק מה גורם לחלקיק להתנהג בצורה קלאסית במצב מסוים וקוונטית במצב אחר. למשל, הייבלום בנה מערכת קוונטית קטנה ולידה בנה סביבה מלאכותית ולמד את ההשפעה של אותה סביבה מלאכותית על המערכת הקוונטית. השני הוא ללמוד את ההתנהגות הגלית של האלקטרונים בתוך המצב המוצק ואת ההתאבכות שלהם בתוך ההתקנים הקטנים. השלישי הוא מדידת מטענים מדומים עם מטען שברי של אלקטרון באפקט הול והסטטיסטיקה השיברית שלהם.
מחקריו > תנועה בליסטית של אלקטרונים Ballistic Transport

עבודתו המדעית החשובה הראשונה של הייבלום נערכה במרכז המחקר של IBM והיא עסקה בהדגמה הראשונה של תנועת אלקטרונים בליסטית במוליכים למחצה. התוצאה הייתה בזמנו מאוד שנויה במחלוקת וכיום נחקרה ביסודיות והתקבלה על ידי הקהיליה המדעית. בזכות ההמצאה קיבל מ-IBM את פרס הממציא המצטיין לשנת 1986.
מחקריו > מדידות מופע Phase Measurement

עבודתו המדעית החשובה הראשונה של הייבלום במרכז התת-מיקרוני הייתה שילובה של נקודה קוונטית (אטום מלאכותי) בתוך מאבך אלקטרונים. זה איפשר למדוד את המופע של הנקודה הקוונטית.
מדידת המופע הביא לגילויה של התנהגות לא צפויה, שהפכה לשדה מחקר עתידי. במהלך העשור שלאחר מכן נכתבו למעלה ממאה מאמרים תאורטיים על הנושא הזה.
מחקריו > מטענים שבריים Fractional Charges

בשלהי שנות השמונים "רעש שוט" (ירייה) לא נחשב נושא שחשוב לחוקרו, ואולם רעיונות חדשים הציעו שרעש זה עשוי לחשוף תכונות במערכות מזוסקופיות, שאינן ניתנות למדידה בקלות על ידי מדידת המוליכות. הייבלום עבד על פיתוח שיטות עדינות שיאפשרו לגלות רעשי שוט חלשים מאוד, שחבויים עמוק בתוך רעשים חיצוניים. קבוצתו הייתה הראשונה שמדדה את רעש השוט במבנה מזוסקופי ולאחר מכן הצליחה למדוד את המטענים השבריים של קוואזי-חלקיקים באפקט הול. לתוצאה זו ניסו להגיע פיזיקאים נסיינים רבים בחמש עשרה השנים קודם לכן.
מדידה זו הובילה לזכייה בפרס נובל לפיזיקה ב-1998 למדענים שגילו את אפקט ההול השיברי, והיא צוטטה בידי ועדת פרס נובל.
בתר-דוקטורנט של הייבלום, דר' מישה רזניקוב, קיבל עליה את פרס Egilent Europhysics.
עבודה זו השיקה תחום חדש במחקר של מדידות רעש שוט.
מחקריו > דה-קוהרנטיות במערכות קוונטיות Decoherence of Quantum Systems

המעבר מהמצב הקוונטי למצב הקלאסי מוכתב על ידי תהליכים דה-קוהרנטיים. הדבר חשוב במיוחד בהבנת המכניזם הקוונטי, כמו גם בהרבה מהרעיונות העכשויים לעיבוד מידע קוונטי. הייבלום ביצע סדרת ניסויים במוצקים, אותם הוא מכנה בקרה על controlled dephasing (דה-קוהרנטיות מבוקרת). הניסויים היו מבוססים על הוספת גלאי שמזהה את הנתיב שבחר האלקטרון, וכך לחקות את תפקידה של הסביבה. על ידי שליטה של היעילות של הגלאי הושפע הניגוד של תבנית ההתאבכות.
בשנות האלפיים קבוצתו הדגימה שניתן לשחזר את תבנית ההתאבכות, לאחר הריסתה, על ידי מדידת Cross-Correlation בין זרמי המאבך והגלאי, בכך הוכיח שהמידע לא אבד.
מחקריו > מאבך מאך-זנדר Mach-Zender Interferometer

הייבלום פיתח מאבך חדשני, לו קרא Electronic Mach-Zender Interferometer (MZI), מאבך אלקטרוני של מאך-זנדר. המאבך פועל תחת שדות מגנטיים חזקים מאוד וניתן להשתמש בו על מנת לאבך אלקטרונים וכן מטענים שבריים של קוואזי-חלקיקים.
בשנות האלפיים הוא הרחיב את פעולתו של ה-MZI לביצוע התאבכות של שני אלקטרונים זהים כשהם יוצאים משני מקורות רחוקים שונים. עבודה זו כונתה כ"דוגמה לחומר לימוד להדגמה של שזירת אלקטרונים", פורסמה ב-Nature עם News & Views.
מחקריו > חלקיקים מדומים לא אבלים Quasi-Particles Non-Abelian

קבוצתו הצליחה למדוד חלקיקים שצפויים להיות לא אבלים, במצב 5/2 של אפקט ההול הקוונטי השברי. מצב זה התברר כנושא חלקיקים עם מטען e/4. מדידות אלה נעשות גם כיום.
חשיבותה הגבוהה של העבודה נובעת מכך שהיא פילסה את הדרך למדידת הסטטיסטיקות של קוואזי-חלקיקים מיוחדים אלה. חברת מיקרוסופט הקימה קבוצה של תאורטיקנים ונסיינים המכונה Station Q, שמקום מושבה בסנטה ברברה, והיא מנסה ליישם את הקוואזי-חלקיקים הללו לבנייתו של מחשב קוונטי טופולוגי.
המצב של 5/2 הוא שברירי במיוחד וניתן להבחין בו רק בדוגמאות בעלות טוהר גבוה. חומרים טהורים אלה מיוצרים כיום בקבוצה של הייבלום.
בורדרלנד (סדרת טלוויזיה)

| --- | --- |

 מבוסס על:  בורדרלנד 
 סוגה:  מותחן פסיכולוגי 
 כותבים:  Yasuko Kuramitsu, Shinsuke Sato 
 בימוי:  שינסוקה סאטו
 ארץ מקור:  יפן 
 שפות:  יפנית 
 מקום התרחשות:  טוקיו 
 מספר עונות:  2 
 מספר פרקים:  16 (נכון ל־22 בדצמבר 2022) 
 הפקה
 חברת הפקה:  Robot Communications 
 הפצה:  נטפליקס 
 מוזיקה:  Yutaka Yamada 
 שידור
 רשת שידור:  נטפליקס 
 תקופת שידור מקורית:  10 בדצמבר 2020 – הווה 
 קישורים חיצוניים
 דף התוכנית ב-IMDb
 
בורדרלנד (ביפנית: 今際の国のアリス; באנגלית: Alice in Borderland) היא סדרת טלוויזיה יפנית מסוג מותחן פסיכולוגי המבוססת על סדרת מאנגה באותו השם. הסדרה בוימה על ידי שינסוקה סאטו והפכה לראשונה זמינה לצפייה בשירות הזרמת המדיה נטפליקס ב-10 בדצמבר 2020.
תקציר העלילה

הסדרה עוקבת אחר הגיימר היפני המשועמם ריואה אריסו ושני חבריו, קארובה וצ'וטה. לאחר אירוע בלתי מוסבר, הם מוצאים את עצמם לכודים במימד מקביל של טוקיו אשר נטוש וריק מאדם, ושם הם נאלצים לקחת חלק במשחקי הישרדות קטלניים, בהם מי שנכשל נורה באופן מיידי על ידי קרן לייזר שמופיעה מהשמיים. זכייה במשחק מעניקה לאותו האדם "ויזה" לשלושה ימים. שחקן שלא יצטרף למשחק לפני תום שלושת הימים, ימות באופן מיידי עם תומם באמצעות קרן הלייזר.
בממד המקביל אריסו פוגש את מטפסת ההרים המיומנת יוזוהא יוסאגי שגם נלכדה בממד המקביל. יחד, הם מנסים לשרוד את המשחקים הקטלניים ולמצוא דרך לחזור לעולמם.
שחקנים ודמויות > צוות השחקנים הראשי

קנטו יאמזאקי בתפקיד ריואה אריסו – גיימר מובטל, שלא משתלב עם משפחתו. הוא חובר ליוסאגי בזמן שהותו במקום המשחק, ובהמשך מפתח כלפיה רגשות רומנטיים.
טאו צוצ'יה בתפקיד יוזוהא יוסאגי – מטפסת הרים שהגיעה לעיר המקבילה של טוקיו זמן קצר לאחר מותו של אביה, אותו כיבדה מאוד. היא חוברת לאריסו בזמן שהותה במקום, ומאוחר יותר מפתחת כלפיו רגשות רומנטיים.
ניג'ירו מורקמי בתפקיד שונטארו צ'ישייה – שחקן מסתורי, שקט וערמומי שחובר לקוינה כדי לגנוב את חפיסת הקלפים של הכובען, מתוך אמונה שחפיסה מלאה תחזיר אותם לעולם האמיתי. לפני הגעתו היה סטודנט לרפואה.
איאקה מיושי בתפקיד ריזונה אן – חברת הנהלה של "החוף" שמנצחת במשחקים קשים באמצעות חשיבה רציונלית. הופכת בהמשך לבעלת ברית חשובה, כשחוברת לאריסו ולקבוצתו. לפני הגעתה עסקה בזיהוי פלילי במשטרה.
איה אסהינה בתפקיד היקארי קוינה – חברה קרובה של צ'יסיה, לו היא עוזרת לגנוב את חפיסת הקלפים של הכובען. קוינה, מוכרת בחנות בגדים לשעבר, מתגלה כטרנסג'נדרית בפלאשבק בפרק 7, בו היא נדחית על ידי אביה וסביבתה.
דורי סאקוראדה בתפקיד סוגורו ניראגי – חבר צעיר אך מסוכן ב"החוף". הוא מתואר כ"אגרסיבי בשל עברו המסובך" והוא חלק מקבוצת "הלוחמים". בעברו, הוטרד לעיתים קרובות על ידי חבריו לבית הספר התיכון, שנהגו כלפיו בבריונות.
שחקנים ודמויות > שחקני משנה

יוקי מורינגה בתפקיד צ'וטה סגווה – איש טכנולוגיית מידע. חבר ילדות של אריסו וקרובה. צ'וטה נשרף קשות ברגלו בזמן שהשתתף במשחק בשם "מת או חי". מופיע בפלאשבקים רבים בעונה 2.
קייטה מצ'ידה בתפקיד דייקיצ'י קארובה – ברמן וחבר קרוב של אריסו וצ'וטה. לפני כניסתו למשחק, התכוון להציע נישואין לחברתו, אך גילה שהיא בוגדת בו עם הבוס שלו. מופיע בפלאשבקים רבים בעונה 2.
שו אהויאגי בתפקיד מוריזונו אגוני – לוחם חזק וחברו הטוב ביותר של הכובען, מוצג לראשונה כחבר חשוב ב"החוף". הוא אחראי על קבוצה אלימה בשם "הלוחמים". בהמשך הופך לבעל ברית של אריסו.
נובואקי קאנקו בתפקיד טאקרו דנמה / הכובען – המנהיג והמייסד של "החוף", מלון בו מתגוררים עשרות שחקנים. המטרה העיקרית שלו היא לאסוף את כל קלפי המשחק שניתנו לשחקנים לאחר ניצחון במשחקים.
ריסה נאקא בתפקיד מירה קאנו – אישה מסתורית בעלת נוכחות אלגנטית, וחברת הנהלה ב"החוף". היא מתגלה כמלכת הלבבות בעונה השנייה והאויבת האחרונה של אריסו ואוסאגי במשחקים.
יוטארו ווטנאבי בתפקיד קודאי טאטה – מכונאי רכב לשעבר שניצל על ידי אריסו במהלך משחק, ומאוחר יותר מגיע ל"החוף"; בעונה 2 הוא מצטרף לקבוצה של אריסו.
סויושי איי בתפקיד קייצ'י קוזריו – חבר הנהלה של "החוף". בעונה השנייה הוא מתגלה כמלך היהלומים. לפני הגעתו, היה עורך דין שלא היה מרוצה מהיחס לחיי אדם ולמוסריות, בפרט של אלו שבעמדות כוח.
הפקה

ב-16 ביולי 2019 נטפליקס הודיעה על יצירת עיבוד לייב אקשן למאנגה "Alice in Borderland", כאשר יושיקי וואטאבה, יאסוקו קוראמיצו ושינסוקה סאטו אמונים על כתיבת התסריטים. סאטו הופקד על הבימוי, במטרה לגרום לתוכנית להיראות כ"סרט אחד מאוד מאוד ארוך". כמה חודשים לאחר מכן, ב-4 באוגוסט, לוהקו קנטו יאמזאקי וטאו צוצ'יה לדמויות הראשיות של הסדרה. בסדרה הם הופיעו בתור אריסו ואוסאגי, בהתאמה.
הצילומים לסדרה החלו באוגוסט 2019. הסדרה צולמה ברובע שיבויה שבטוקיו, ובמעבר החציה של שיבויה באמצעות אפקטים על גבי מסך ירוק. האפקטים החזותיים הופקו בשיתוף פעולה בינלאומי של חברת ההפקות היפנית Digital Frontier, יחד עם צוותים מסינגפור, ארצות הברית והודו. את הפרטיטורה המוזיקלית הלחין יוטאקה יאמאדה, בשיתוף פעולה עם סאטו. ימאזאקי זוהה במהלך הצילומים שהתקיימו באזור שיבויה ב-8 באוגוסט. למחרת אנשי הצוות נצפו ליד חנות בעיר יוקוהמה. סצנה מהפרק הראשון, בה דמותו של ימאזאקי, אריסו, פוגשת את חבריו צ'וטה וקרובה ליד מעבר החצייה של שיבויה, הייתה אמורה להצטלם בתוך חנות של סטארבקס, אך לבסוף הצטלמה בסמוך לתחנת הרכבת שיבויה, משיקולי תפאורה. הסצנה המתרחשת בתוך התחנה, בה הדמויות הראשיות נכנסות לשירותים ומגיחות מחדש לטוקיו הריקה שבעולם המקביל, צולמה בצילום רציף של ארבע דקות. יוצר המאנגה שעליה מבוססת הסדרה, הרו אסו, הורשה לבקר בחלק מהסטים של הצילומים. הצילומים התקיימו במספר ערים, והסתיימו בדצמבר 2019.
עקב ההצלחה המהירה של הסדרה, נטפליקס חידשה את הסדרה לעונה נוספת כשבועיים בלבד לאחר שהיא הפכה זמינה לצפייה. העונה השנייה של הסדרה הפכה זמינה לצפייה בנטפליקס ב-22 בדצמבר 2022. ב-27 בספטמבר 2023 הסדרה חודשה לעונה שלישית, אשר צפויה להפוך זמינה לצפייה בנטפליקס בספטמבר 2025.
הפקה > אפקטים חזותיים

במהלך הצילומים, סצנות המתמקדות בעיר הריקה של טוקיו צולמו בעיקר באמצעות אפקטים מיוחדים ומסכים ירוקים, כאשר סאטו הסביר שבעזרת עוזר הבמאי שלו, הוא רץ לאמצע הצומת של מעבר שיבויה עם מצלמה קטנה "כדי להבין אילו חלקים לבנות באולפן ואילו ליצור באפקטים המיוחדים". סצנות של מעבר החציה הופקו, ברובן, באמצעות מסכים ירוקים. כדי לשמור על הסצנות "אותנטיות", במאי האפקטים החזותיים אצ'וסי דוי שיחזר את מיקום הצלליות של בניין טוקיו. סצנה בפרק 4, שהתרחשה במעבר תת-קרקעי מוצף במים, נוצרה בעזרת "הצגות מקדימות" (אנ'). הפנתר, שמופיע באותו פרק, נוצר באמצעות אפקטים חזותיים, שפותחו לאחר שהצוות ביקר בגני חיות. בנוסף, יוצר האפקטים אריק-ג'אן דה בור פיקח על ההפקה של הנמר שמופיע בפרק 5, שנוצר על ידי אולפן האנימציה אניבריין שבהודו. האפקטים חזותיים שמופיעים לאחר הקרדיטים נוספו בעזרת חברת ההפקות היפנית Digital Frontier, שעבדה בשיתוף פעולה בינלאומי יחד עם צוותים מסינגפור, ארצות הברית והודו.
שיווק והוצאה לאור

ב-18 בספטמבר 2020, נטפליקס פרסמה סרטון טיזר שחושף כי הסדרה תצא לאור ב-190 מדינות ב-10 בדצמבר 2020. ב-24 באוקטובר 2020 פורסמו שש תמונות מסט הצילומים לקידום הסדרה. ארבעה ימים לאחר מכן פורסם קדימון רשמי, יחד עם כרזה רשמית של הסדרה ורשימה של השחקנים הראשיים. לפי מבקרים שונים, העונה הראשונה של הסדרה כיסתה כ-31 פרקים של המאנגה המקורית, מתוך 64 פרקים בסך הכל.
בשבועות הראשונים שלאחר צאתה, התוכנית דורגה ב"עשרת התוכניות הנצפות ביותר" של נטפליקס בכמעט 40 מדינות, כולל במלזיה, הונג קונג, הפיליפינים, סינגפור, טייוואן, תאילנד ווייטנאם. בסך הכל, הסדרה הצליחה יותר במדינות אסיה ואירופה ופחות במדינות צפון אמריקה. ב-24 בדצמבר 2020, נטפליקס חידשה את הסדרה לעונה שנייה, שבועיים בלבד לאחר פרסום העונה הראשונה.
ב-27 בספטמבר 2023 הסדרה חודשה לעונה שלישית. בפברואר 2025 נטפליקס הודיעה שהעונה עתידה לצאת לאור בספטמבר 2025.
ביקורות

הסדרה זכתה לביקורות חיוביות בעיקר מהמבקרים, שציינו בעיקר את הצילום, העריכה, הוויזואליה, וההופעות של קנטו ימאזאקי וטאו צוצ'יה, אם כי היו מעורבות לגבי פיתוח הדמויות בעלילה. באתר הביקורות Rotten Tomatoes, העונה הראשונה של התוכנית מחזיקה בדירוג חיובי של 80%, על סמך עשר ביקורות, עם דירוג ממוצע של 6.8/10. העונה השנייה זכתה לדירוג חיובי של 89% על סמך תשע ביקורות, והגיעה לדירוג ממוצע של 7.1/10. חודש לאחר צאתה, העונה הראשונה נצפתה בכ-18 מיליון משקי בית.
חשמונאים (יישוב)

| --- | --- |
חשמונאים מצפון (מאחור נראים מגדלי מודיעין)
מדינה: ישראל ישראל
מחוז: יהודה ושומרון
מועצה אזורית: מטה בנימין
גובה ממוצע: ‎252 מטר
תאריך ייסוד: 1987
סוג יישוב: יישוב 2,000‏–4,999 תושבים
נתוני אוכלוסייה לפי הלמ"ס לסוף דצמבר 2024 (אומדן)
  - אוכלוסייה: 3,052 תושבים
    - מתוכם, תושבי ישראל: 2,918 תושבי ישראל
    - שינוי בגודל האוכלוסייה: ‎-2.2% בשנה
 מפת מיקום  מפה דינמית   (למפת גוש דן מוגדלת) חשמונאים(למפת גוש דן רגילה) חשמונאים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חשמונאים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חשמונאים31°55′53″N 35°01′25″E﻿ / ﻿31.9314130561303°N 35.0237198769785°E﻿ / 31.9314130561303; 35.0237198769785  heמפת היישובים של מועצה אזורית מטה בנימין באדום - חשמונאים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://rammod.djmetals.com
חַשְׁמוֹנָאִים או רמת מודיעים היא התנחלות עירונית דתית השייכת למועצה אזורית מטה בנימין ושוכנת בדרום-מערב בנימין ומצפון לעיר מודיעין.
גאוגרפיה

את היישוב תוחמים שני נחלים: נחל מודיעים העמוק (ואדי אל מאלאקי) מדרום, וואדי קריקע מצפון. מדרום לחשמונאים נמצא אזור התעשייה שילת, שמשרת את תושבי מערב בנימין וחבל מודיעין.
ממערב - הכפר הפלסטיני אל-מידיה מצפון: הכפר הפלסטיני ניעלין, וממזרח לחשמונאים היישוב מתתיהו והעיר מודיעין עילית.
כמו מרבית יישובי מערב בנימין, היישוב ממוקם על גבעה בגובה 220–280 מטר שחולשת על אזור גוש דן. היישוב ממוקם על כביש 446, במרחק עשר דקות נסיעה ממודיעין מכבים רעות, בית אריה-עופרים וגוש דולב-טלמונים, ו-30 דקות מאריאל, בית אל, ירושלים וגוש דן.
היסטוריה > רמת מודיעים

קבוצת יזמים אחרת שכללה את עורכי הדין שמואל אפל ודוד זעירא, רכשה בצמוד לגני מודיעין שטח קרקע אותו ייעדה ליישוב בשם "רמת מודיעים" עבור הציבור הדתי לאומי, שהוקם גם הוא דרך מכירת מגרשים ובנייה פרטית. בחודש אוגוסט 1987 אכלסו עשר המשפחות הראשונות את בתיהן. המשפחות הראשונות גרו במקום ללא חשמל (שחובר ביוני-יולי 1988), טלפון (יוני 1989) וכבישים.
בשנת 1988 הוכרז המקום בצו מושל כיישוב עצמאי בשם חשמונאים, הכולל את "גני מודיעין" ואת "רמת מודיעים". ליישוב חשמונאים הוקם ועד מקומי ממונה שכלל שלושה נציגים: נציג של גני מודיעין, נציג של רמת מודיעים ונציג חיצוני.
לקראת הבחירות במועצה אזורית מטה בנימין במאי 1993, לא התכוון הממונה על היישובים היהודים ביהודה ושומרון לקיים בחירות לוועד מקומי בחשמונאים, בגלל שהיישוב היה בשלבי אכלוס וטרם הוחלט לגבי הכללת גני מודיעין בתוך מודיעין עילית שהייתה אמורה לקום. אולם בעקבות פנייה לבג"ץ הוסכם על קיום בחירות גם לוועד המקומי.
היסטוריה > פיתוח שטחים נוספים

כבר בשנת 1982 מכרה החברה המקימה של גני מודיעין 243 מגרשים בגבעה המערבית. בעקבות סכסוך על הפיתוח הוסכם בשנת 1985 להעביר את האחריות על הפיתוח של הגבעה המערבית לכונס נכסים. כונס הנכסים קידם הגשת תוכנית מתאר חדשה עם פחות מגרשים עבור הגבעה המערבית, בטענה שלא ריאלי להכניס 243 מגרשים על הגבעה. שינוי זה במספר המגרשים אושר באפריל 2004 על ידי בית המשפט.
גדר ההפרדה, שהוקמה צפונית לחשמונאים ודרומית לנעלין, מפרידה בין היישוב לבין שטח אדמה עליו תוכנן להקים שכונה נוספת בשם "גני מודיעין עילית".
אוכלוסייה

ביישוב כ-650 משפחות, כולל זוגות צעירים, דור שני ושלישי ביישוב, שהצטרפו אליו לאחרונה[דרושה הבהרה]. לפחות 40% מתושבי היישוב הם עולים שהגיעו לארץ במהלך העשור האחרון[דרושה הבהרה]. 35% מהתושבים הם עולים מארצות הברית ומדינות אנגלוסקסיות נוספות.
רב היישוב היה עד סוף שנת תשפ"ב (אוקטובר 2022) הרב איתמר אורבך, המשמש גם כר"מ בישיבת מרכז הרב. החליף אותו בתפקיד הרב שלמה גליקסברג.
מוסדות ביישוב

שבעה בתי כנסת, כולל מתחם מרכזי המרכז את שלושת בתי הכנסת המרכזיים
בית ספר יסודי (ממ"ד).
מועדון נוער
ישיבה תיכונית של בני עקיבא "נר תמיד", הכוללת בתוכה גם את חטיבת הביניים, שמשמשת כישיבה אזורית לכל אזור מערב בנימין
שבעה גני ילדים
ספרייה
סניף בני עקיבא
שלושה מגרשי כדורסל, ומגרש בייסבול
מועדון קשישים
אולם ספורט
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  מספר שלילי משמעו הקטנת האוכלוסייה
↑  הנתונים לפי טבלת מדד חברתי כלכלי של למ"ס נכון לשנת 2021
↑  דין וחשבון ועדת חקירה לגבולות עיריית מודיעין עילית, יולי 2009, עמ' 2
↑  בג"ץ 4020/92
↑  בש"א (תל אביב-יפו) 21843/03 – אהרון מינצר ואח' נ' חברה לפיתוח שכונות מגורים ביו"ש בע"מ ואח', 24 במרץ 2004
↑  ה"פ (תל אביב-יפו) 1037/01 – החברה לפתוח שכונות מגורים ביו"ש בע"מ נ' עו"ד ד. פישלר ואח', פסק דין מ-18 באפריל 2004
↑  ע"א 4824/04 החברה לפיתוח שכונות מגורים ביו"ש נ' חברת גני מודיעין מימון, השקעות ופיתוח בע"מ
↑  בג"ץ 2577/04 טהה אל ח'וואג'ה ואחרים נ' ראש הממשלה, שר הביטחון ואחרים
| --- | --- |
בקרת זהויות :  NLI: 987007467855805171 
רחוב בחשמונאים
בית כנסת "רמת מודיעים"
אולימפיאדת השחמט המקוונת 2021

| --- | --- |
 תאריך התחלה:  20 באוגוסט 2021
 תאריך סיום:  15 בספטמבר 2021
 אתר:  chess.com
 קבוצות משתתפות:  153
 
 → אולימפיאדת השחמט המקוונת 2020 
 
אולימפיאדת השחמט המקוונת 2021 היא אולימפיאדת השחמט המקוונת השנייה שאורגנה על ידי פיד"ה.
האולימפיאדה נערכה בין ה־20 באוגוסט ל־15 בספטמבר 2021 בהשתתפות 153 מדינות.
המדינות חולקו ל־4 דרגות לפי תוצאות המדינות באולימפיאדת השחמט 2018 ובאולימפיאדת השחמט המקוונת 2020. כאשר כל דרג שוחק לפני הדרג שמעליו ו־15 קבוצות מעפילות לדרג הגבוה יותר כך עד לדרג העליון. לאחר סיום משחקי הדרג העליון, העפילו שתי הנבחרות במקומות הראשונים בכל בית לפלייאוף עד הגמר.
הנבחרות של כל מדינה מורכבות מלפחות 6 שחמטאים, מתוכם לפחות 3 נשים ושני שחקני נוער לפי הפירוט: 2 נשים, נערה אחת (נולדה לאחר שנת 2001) ונער אחד (נולד לאחר 2001). בנוסף כל קבוצה יכולה להכיל עד 6 מחליפים ומאמן.
הפלטפורמה שנבחרה לארח את התחרות היא אתר chess.com, שאירח גם את האולימפיאדה המקוונת הראשונה.
מבנה התחרות > שלב הרמות

בכל רמה הנבחרות חולקו לבתים בני 10 נבחרות (מבלבד רמה 4 בה הבתים היו עם 12 קבוצות). כל נבחרת שחקה נגד שאר הנבחרות מהבית שלה, סה"כ נגד 9 נבחרות (ברמה 4 - 11). בכל סיבוב היו שישה משחקים, 2 - כללי, 2 - נשים, 1 - נערות, 1 - נערים.
| תאריכים | שם השלב | מספר נבחרות | שיטה |
| --- | --- | --- | --- |
| 20–22 באוגוסט | רמה 4 | 60 | 5 בתים של 12 נבחרות. 3 הנבחרות הראשונות עלו לרמה 3 וגם הקבוצה הרביעית הטובה ביותר |
| 27–29 באוגוסט | רמה 3 | 50 (34 העפילו אוטומטית ו־16 עולות מרמה 4) | 5 בתים של 10 נבחרות. 3 הנבחרות הראשונות עולות לרמה 2 |
| 2–4 בספטמבר | רמה 2 | 50 (35 העפילו אוטומטית ו־15 עולות מרמה 3) | 5 בתים של 10 נבחרות. 3 הנבחרות הראשונות עולות לרמה עילית |
| 8–10 בספטמבר | רמה עילית | 40 (25 העפילו אוטומטית ו־15 עולות מרמה 2) | 4 בתים של 10 נבחרות. 2 הנבחרות הראשונות עולות לשלבי הפלייאוף |
מבנה התחרות > שלבי הפלייאוף

לפלייאוף העפילו 2 הנבחרות הראשונות מהבתים של רמה עילית.
| תאריכים | שם השלב | מספר נבחרות | שיטה |
| --- | --- | --- | --- |
| 13 בספטמבר | רבע גמר | 8 (המסיימות במקומות 1–2 בבתים של רמה עילית) | שני משחקים + ארמגדון |
| 14 בספטמבר | חצי גמר | 4 (מנצחות רבע גמר) | שני משחקים + ארמגדון |
| 15 בספטמבר | גמר | 2 (מנצחות חצי הגמר) | שני משחקים + ארמגדון |
תוצאות התחרות

מקראה:
בעמודות עם הכותרת המספרית יש את התוצאות מול הקבוצה שסיימה באותו מקום.
TB1 - מספר הנקודות כאשר ניצחון של הנבחרת מקנה 2 נקודות ותיקו נקודה אחת
TB2 - מספר הניצחונות של השחקנים הבודדים
במקרה ועדיין יש תיקו גם ב-TB1 וגם ב-TB2, מחושבות רק התוצאות מול הקבוצות השוויון
תוצאות התחרות > רמה 4 > בית א

| מקום | מדינה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | TB1 | TB2 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | נפאל נפאל | * | 3.5 | 4 | 4.5 | 3 | 2.5 | 4 | 4 | 5.5 | 4 | 4 | 5 | 19 | 44 |
| 2 | לבנון לבנון | 2.5 | * | 2 | 4 | 3.5 | 3 | 5 | 4 | 5 | 4 | 4.5 | 6 | 17 | 43.5 |
| 3 | הונג קונג הונג קונג | 2 | 4 | * | 4 | 3.5 | 4.5 | 3 | 2 | 4.5 | 4 | 4 | 4 | 17 | 39.5 |
| 4 | פיג'י פיג'י | 1.5 | 2 | 2 | * | 3.5 | 3.5 | 3 | 3.5 | 4.5 | 4 | 6 | 5 | 15 | 39.5 |
| 5 | עומאן עומאן | 3 | 2.5 | 2.5 | 2.5 | * | 3.5 | 3 | 3 | 5.5 | 4 | 4 | 5 | 13 | 38.5 |
| 6 | פקיסטן פקיסטן | 3.5 | 3 | 1.5 | 2.5 | 2.5 | * | 2 | 4.5 | 4 | 4 | 5 | 5 | 13 | 37.5 |
| 7 | האיים המלדיביים האיים המלדיביים | 2 | 1 | 3 | 3 | 3 | 4 | * | 1.5 | 4 | 4.5 | 5 | 5.5 | 13 | 36.5 |
| 8 | גואם גואם | 2 | 2 | 4 | 2.5 | 3 | 1.5 | 4.5 | * | 2 | 3 | 5 | 5 | 10 | 34.5 |
| 9 | ברוניי ברוניי | 0.5 | 1 | 1.5 | 1.5 | 0.5 | 2 | 2 | 4 | * | 5 | 5 | 4 | 8 | 27 |
| 10 | בחריין בחריין | 2 | 2 | 2 | 2 | 2 | 2 | 1.5 | 3 | 1 | * | 4 | 4 | 5 | 25.5 |
| 11 | סיישל סיישל | 1 | 1.5 | 2 | 0 | 2 | 1 | 1 | 1 | 1 | 2 | * | 4 | 2 | 16.5 |
| 12 | לאוס לאוס | 0 | 0 | 2 | 1 | 1 | 1 | 0.5 | 1 | 2 | 2 | 2 | * | 0 | 12.5 |
בעקבות דיווח על הפרת כללי התחרות על ידי אחד השחקנים של הונג קונג, כל תוצאות אותו שחקן שונו להפסד והונג קונג הדחה מהתחרות ובמקומה פיג'י עלתה לשלב הבא.